**Polli Prügila OÜ**

Üldine olukord Lõuna-Eesti olmejäätmete käitlemisel

2009.a. juulikuus suleti kõik Lõuna-Eesti nõuetele mittevastavad prügilad. Lõuna- ja Kagu Eestit jäi teenindama Torma prügila.

Torma prügila plaanis laiendust riigimaa arvel. 2010.a. oktoobrikuus lõpetas Riigikohus Torma valla operaatori Amestop OÜ ja Torma valla vahelise rendilepingu, millega on sisuliselt lõpetatud Torma prügila laienemine.

Olemasolev viimane ladestusala saab täis 2012.a. jooksul.

2012.a. saabub olukord, kus ühtegi olmejäätmete käitluskohta Lõuna- ja Kagu Eestis ei ole.

Eeltoodud olukorra lahendamiseks on loodud Polli Prügila OÜ

Polli Prügila OÜ osanikud on kohalikud omavalitsused.

35% osadest kuulub otse kohalikele omavalitsustele sh, 25,5% Polli Prügila osast kuulub Tartu linnale. Teised omanikud on Valga linn, Viljandi linn ja Karksi vald.

65% Polli Prügila osast kuulub MTÜ-le Lõuna-Eesti Olmejäätmete Ümbertöötlemise Arenduskeskus (LEA). LEA liikmed on OÜ Tartu KTJ ja MTÜ Võru Jäätmekeskus.

Tartu KTJ OÜ omanikeks on AS Tartu Veevärk ja OÜ Raadi Arendus, mille omanikeks on vastavalt Tartu linn ja Tartu vald

MTÜ Võru Jäätmekeskuse liikmeteks on Võru linn ka Võru vald.

Polli Prügila OÜ eesmärgiks on välja arendada Polli Jäätmekäitluskeskus Karksi vallas. Jäätmekäitluskeskusesse plaanitakse rajada olmejäätmete mehaaniline sorteerimiskeskus, biolagunevate jäätmete kompostimisplats, olmejäätmete ladestusala ja jäätmejaam.

Olmejäätmetest eraldatakse järgmised jäätmefraktsioonid:

* raud ja muud magnetiseeruvad metallid
* fraktsioon, mis on väiksem kui 60mm, mis koosneb peamiselt biolagunevatest jäätmetest
* ümarfraktsioon, mis koosneb peamiselt plastpudelitest
* inertne fraktsioon
* allesjäänud väikefraktsioon, mis viiakse põletamisele Kunda Tsemenditehasesse või Brociene tsemenditehasesse Lätis.

Plaanitava keskuse maksumus on ca 4,2 milj eurot, millest ca 1 milj eurot on plaanitud omafinantseeringuks ja ca 3,2 milj eurot taotletakse SA-lt KIK.

Omanike 1 milj euro suurune omafinantseering saadakse OÜ Polli Prügila osakapitali tõstmisest. MTÜ LEA laenab oma osa LHV pangast. Pank on siduva eelotsuse langetanud. Kohalikud omavalitsused teevad rahalise sissemakse, millised otsused on eelnevalt kõik KOV-id langetanud.

Polli Jäätmekäitluskeskus on plaanitud teenindama järgmisi maakondi- Tartu, Võru, Valga, Põlva ja Viljandi (osaliselt)

Oluline on märkida ka seda, et Polli Jäätmekäitluskeskuse rajamiseks on olemas ehitusluba, mis on välja antud 1999. Vana ehitusluba on kehtiv kuna ehitust on alustatud.

1.detsembril 2010 esitas Polli Prügila OÜ taotluse SA-le Keskkonnainvesteeringute Keskus Polli Jäätmekäitluskeskuse rahastamiseks.

Kõik Polli Prügila OÜ kulutused on 2010.a. jooksul seotud taotluse koostamisega sh õigusabikulud.

Kulutuste katmiseks on Polli Prügila OÜ müünud täitepinnast, mis on ülejäänud Polli prügila varasemast ehitusest.

KIK-st loodame positiive rahastamiseotsuse saada 2011.a. kevade jooksul

Ülevaate koostas

Anti Tammeoks

Polli Prügila OÜ

Nõukogu liige